google/wiki40b huggingface dataset:
Viliam Šalgovič

Život

Vyučil sa za typografa. Za vojny slúžil v armáde Slovenského štátu. V roku 1943 prešiel k Červenej armáde. Absolvoval vojenské učilište v ZSSR a pôsobil ako osvetový dôstojník u 1. československého armádneho zboru. Po oslobodení bol v rokoch 1945-1951 spravodajským dôstojníkom československej armády, spojencom Bedřicha Reicina.
Na základe výsledkov parlamentných volieb roku 1946 bol zvolený do Slovenskej národnej rady. Vo voľbách roku 1948 bol zvolený do Národného zhromaždenia za KSČ vo volebnom kraji Bratislava. Zasadal tu do konca funkčného obdobia, teda do volieb do Národného zhromaždenia roku 1954. Do SNR sa potom vrátil roku 1962 a mandát v nej obhájil vo voľbách roku 1964.
V rokoch 1946-1989 sa uvádza ako účastník zasadnutí Ústredného výboru Komunistickej strany Slovenska. V rokoch 1950-1962 a znovu od roku 1975 do roku 1990 bol členom Ústredného výboru KSS. V rokoch 1958-1962 navyše aj vedúcim oddelenia ÚV KSS. V medziobdobí, v rokoch 1962-1968 a 1970-1975 bol podpredsedom Ústrednej kontrolnej a revíznej komisie KSS. Od roku 1975 členom predsedníctva ÚV KSS. Zastával aj stranícke posty v celoštátnej komunistickej strane. XII. zjazd KSČ ho zvolil za člena Ústrednej kontrolnej a revíznej komisie KSČ. Vo funkcii ho potvrdil XIII. zjazd KSČ i XIV. zjazd KSČ. XV. zjazd KSČ ho dosadil na post člena Ústredného výboru Komunistickej strany Česko-Slovenska. XVI. zjazd KSČ a XVII. zjazd KSČ ho na tejto pozícii potvrdil.
Od júna do augusta 1968 zastával post námestníka ministra vnútra ČSSR. Patril do skupiny prosovietskych funkcionárov, ktorí sa podieľali na plánovaní invázie vojsk Varšavskej zmluvy do Česko-Slovenska. Bol agentom KGB. Na mimoriadnom zjazde KSS v auguste 1968 bol dočasne z vedúcich pozícií v Komunistickej strane Slovenska odstránený.
Jeho politická kariéra potom pokračovala za normalizácie. V roku 1969 bol česko-slovenským vojenským pridelencom pri ambasáde ČSSR v Maďarsku. V rokoch 1975-1989 bol poslancom a predsedom slovenskej národnej rady. V čele SNR nahradil zosnulého Ondreja Klokoča. Ako predstaviteľ otvorene kolaboračnej prosovietskej ultraľavice v KSČ bol nebezpečný aj ľuďom ako Gustáv Husák. Historik Jan Rychlík vykladá Šalgovičov nástup do predsedníckej funkcie v slovenskej národnej rade ako pokus Husáka dostať Šalgoviča z aktívnej politiky na skôr ceremoniálny post.
Od roku 1975 bol tiež predsedom slovenského Ústredného výboru Zväzu československo-sovietskeho priateľstva. V roku 1969 mu bol udelený Rád práce, v roku 1973 Rád Víťazného februára a roku 1979 Rád republiky.
Dlhodobo pôsobil v najvyšších zákonodarných zboroch. Po vykonaní federalizácie Česko-Slovenska zasadol do Snemovne národov Federálneho zhromaždenia. Mandát nadobudol až dodatočne v máji 1970. Do federálneho parlamentu ho nominovala Slovenská národná rada. Mandát získal aj vo voľbách roku 1971 (volebný obvod Západoslovenský kraj), voľbách roku 1976 (obvod Rimavská Sobota), voľbách roku 1981 (obvod Banská Bystrica) a voľbách roku 1986. V poslaneckej funkcii zažil zamatovú revolúciu, po ktorej v decembri 1989 odišiel z verejných postov a začiatkom februára 1990 spáchal samovraždu.
Chimilin

Poloha

Obec má rozlohu 9,66 km². Najvyšší bod je položený 362 m n. m. a najnižší bod 228 m n. m.

Obyvateľstvo

Počet obyvateľov obce je 1 340 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Islamský kalendár

Pravidlá

Islamský kalendár je lunárny kalendár. Má 12 mesiacov s dĺžkou striedavo 30 a 29 dní. Jeho rok má teda 354 dní a je o 11 dní kratší ako rok gregoriánskeho kalendára. Oba kalendáre sa tak voči sebe pohybujú. Približne raz za 33 rokov sa rozdiel medzi letopočtami zníži o jeden rok.

Prevody letopočtov

K základnej orientácii možno použiť nasledujúce vzorce:
G - gregoriánsky kalendár
I - islamský kalendár
G = \frac{32I + 20526}{33}
I = \frac{33(G-622)}{32}
Upozornenie: roky oboch kalendárov si vzhľadom na rozdielnu dĺžku nikdy presne nezodpovedajú.
Julie Christieová

Životopis

Julie Christie sa narodila v Britskej Indii anglickým rodičom. Vo veku šesť rokov sa presťahovala do Anglicka, kde začala chodiť na základnú školu. Jej otec bol majiteľ čajovníkovej plantáže a matka bola maliarka. V Spojenom kráľovstve Julie vyštudovala Central School of Speech and Drama (voľne preložené: Ústredná škola hovoreného slova a drámy).
Svoju hereckú kariéru Julie Christie začala v roku 1961 britských televíznych seriáloch televízie BBC. V roku 1962 nasledovala jej prvá filmová úloha v snímke The Fast Lady. Jej prelomová hlavná úloha modelky Diany Scottovej prišla o tri roky neskôr v roku 1965 v snímke Darling. Táto postava jej priniesla zisk ceny BAFTA, Zlatý glóbus a Oscara za najlepšiu herečku v hlavnej úlohe. V tomto istom roku natočila aj ďalšie dve snímky: filmy Mladý Cassidy a Doktor Živago.
Medzi jej ďalšie známe aj významné filmy patria snímky 451 stupňov Fahrenheita (1966 - nominácia na cenu BAFTA), McCabe a pani Millerová z roku 1971, za ktorý bola druhýkrát nominovaná na Oscara. V roku 1996 sa Julie Christie objavila v jednej z mnohých filmových adaptácií Shakespearovho Hamleta, v tom istom roku hrala aj v snímke Dračie srdce. V roku 2004 hrala vo filmoch Harry Potter a väzeň z Azkabanu, Trója a Finding Neverland.
Zámorské Francúzsko

Zámorské Francúzsko (fr. France d'outre-mer) je súhrnne pomenovanie území, ktoré spadajú pod francúzsku suverenitu, ale neležia v Európe, v tzv. Metropolitnom Francúzsku. Bežne sa pre ne používa skratka DROM-TOM (Départements et régions d'outre-mer – Collectivités d'outre-mer) a nachádzajú sa po celej Zemi – v Tichom, Indickom a Atlantickom oceáne, Karibiku, Južnej Amerike a Antarktíde. Ide o zvyšok bývalej rozsiahlejšej koloniálnej ríše.

Územia bez trvalého osídlenia

Do tejto kategórie patria ostrov Clipperton, s rozlohou 9 km² v Pacifiku pri mexickom pobreží, a Francúzske južné a antarktické územia (skratka TAAF). Tie pozostávajú z piatich dištriktov (Ostrovy Svätý Pavol a Amsterdam, Crozetove ostrovy, Kerguelenove ostrovy, Îles Éparses a Adelina Zem) a nachádzajú sa v južnom Indickom oceáne a Antarktíde.
V roku 1961 vstúpil do platnosti tzv. washingtonský Antarktický zmluvný systém v ktorom sa o. i. zúčastnené krajiny zaviazali po dobu platností zmluvy zakonzervovať rozdelenie Antarktídy medzi jednotlivé krajiny podľa stavu z roku 1959, ale zároveň tieto vlastnícke práva neuplatňovať. Francúzsko, signatár zmluvy, spolu s ostatnými štátmi, formálne na svojich pozastavených právach trvá, ale v duchu prijatej zmluvy ich v praxi neuplatňuje. Adelina Zem je preto súčasťou TAAF len formálne. Celková rozloha TAAF bez pripočítania Adelinej Zeme je 7 665 km²
Tablet PC (Microsoft)

Microsoft Tablet PC (skráteneTablet PC) je už opustený rad tabletových počítačov firmy Microsoft. Ich nástupcom je Microsoft Surface. Microsoft Tablet PC boli označované ako medzistupeň medzi notebookom a vreckovým počítačom (PDA). Podľa pôvodných predstáv nimi mal byť definovaný nový jednoúčelový prenosný počítač s vysokou výdržou batérií ovládaný pomocou stylusu s rezistívnym dotykovým displejom.
Uvedenie iPadu na trh v januári 2010 znamenalo ukončenie éry Tablet PC a prechod k tabletom s kapacitným dotykovým displejom a špecializovanými mobilnými systémami prispôsobenými pre ovládanie prstom.
Robert Peary

Robert Peary (* 6. máj, 1856, Cresson, Pensylvánia – † 20. február, 1920, Washington) bol americký výskumník, pravdepodobne prvý človek, ktorý 6. apríla 1909 dosiahol geografický Severný pól. Jeho prvenstvo spochybňoval americký polárnik Frederick Albert Cook (1865-1940), ktorý vraj severný pól dosiahol už 21. apríla 1908.
Malíček

Malíček (zastarano aj malík; lat. digitus minimus) je najmenší prst ruky a najmenší prst nohy. Je na opačnej strane ako palec.
Ramouzens

Poloha

Obec má rozlohu 16,67 km². Najvyšší bod je položený 215 m n. m. a najnižší bod 132 m n. m.

Obyvateľstvo

Počet obyvateľov obce je 148 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vénérieu

Poloha

Obec má rozlohu 6 km². Najvyšší bod je položený 420 m n. m. a najnižší bod 217 m n. m.

Obyvateľstvo

Počet obyvateľov obce je 625 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lemps (Ardèche)

Poloha

Lemps má rozlohu 12,18 km². Najvyšší bod je položený 478 m n. m. a najnižší bod 117 m n. m.

Obyvateľstvo

Lemps má 762 obyvateľov (2009).
Graf vývoja obyvateľstva:
Zdroje: INSEE
Tajná služba

Tajná služba je časté označenie bezpečnostných organizácií, pracujúcich utajeným spôsobom.  Medzi tajné služby patria hlavne spravodajské služby (rozviedka, kontrarozviedka), policajné a bezpečnostné služby (napr. tajná kriminálna polícia).
Tajné služby používajú špecifické metódy a postupy (napr. krycie doklady), ktoré často vybočujú zo zákonného rámca a sú dovolené len výnimkou zo zákonných noriem. Stupeň utajenia jednotlivých tajných služieb je rôzny. Spravidla sa utajujú pracovné metódy, používaná technika, pracovníci, u niektorých služieb aj rozpočet, sídlo a podobne. Niekedy sa utajuje aj fakt, že daná služba vôbec existuje – napr. v Spojenom kráľovstve legálne rozviedka neexistuje, hoci je jej existencia všeobecne známa.
Sarreguemines

Poloha

Obec má rozlohu 29,67 km². Najvyšší bod je položený 293 m n. m. a najnižší bod 192 m n. m.

Obyvateľstvo

Počet obyvateľov obce je 21 965 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tetrahydridoboritan sodný

Výroba

Priemyselne sa vyrába reakciou hydridu sodného a trimetylboritanu pri rozmedzí teplôt 250 - 270 °C, pričom prebieha nasledovná reakcia:
B(OCH₃)₃ + 4 NaH → NaBH₄ + 3 NaOCH₃
Okrem toho sa dá vyrobiť aj tzv. Bayerovým spôsobom, t.j. reakciou medzi bóraxom, oxidom kremičitým, vodíkom a sodíkom. Táto reakcia prebieha podľa chemickej rovnice:
Na₂B₄O₇ + 16 Na + 8 H₂ + 7 SiO₂ → 4 NaBH₄ + 7 Na₂SiO₃
Kvôli vysokej cene sodíku existujú pokusy o nahradenie sodíka iným lacnejším, vhodným kovom ako napríklad horčík. Napriek týmto pokusom nebola však táto upravená reakcia preskúmaná natoľko, aby boli nájdené vhodné reakčné podmienky, pri ktorých je výťažok dostatočne vysoký aby bola finačne výhodná a zároveň prebehla dostatočne rýchlo. Takéto reakcie by mohli byť:
8 MgH₂ + Na₂B₄O₇ + Na₂CO₃ → 4 NaBH₄ + 8 MgO + CO₂
A taktiež 
MgH₂ + NaBO₂ → NaBH₄ + 2 MgO

Redukčné vlastnosti

Tetrahydridoboritanom sodným sa dajú reduvať mnohé karbonylové zlúčeniny. V laboratóriu sa najčastejšie používa na redukciu ketónov a aldehydov na príslušné alkoholy. Taktiež dokáže redukovať aj acylchloridy, organické anhydridy, tioestery a imíny za izbovej teploty, poprípade nižšej.
S vodou a alkoholmi reaguje za vzniku vodíku a boritanu. Reakcia s alkoholmi je však dostatočne pomalá na to aby sa dali použiť ako rozpúšťadlo.
Okrem Tetrahydridoboritanu sodného existujú aj iné, silnejšie štruktúrne podobné redukčné činidlá. Ide o látky v ktorých sú vodíky nahradené alkylovými skupinami (ako napríklad trietylbórhydrid lítny), poprípade nahradením centrálneho atómu atómom hliníku (napr. hydrid sodno-hlinitý).
Reaktivita samotného bórhydridu sodného sa dá ovplyvniť rôznymi reaktantmi. Napríklad oxidáciou jódom v tetrahydrofuráne vznikne boritanovo-tetrahydrofuránový komplex, ktorým sa dajú redukovať karboxylové kyseliny.
Raclette

Syr

Raclette je polotvrdý slaný syr vyrábaný z kravského mlieka. Pochádza zo Švajčiarska. Vyrába sa ako veľký guľatý bochník s váhou asi 6 kg.

Jedlo

Raclette je tradičné švajčiarske jedlo a pri jeho príprave hrá dôležitú rolu rovnomenný syr. Syr sa pri ohni alebo s pomocou špeciálneho stroja zahrieva. Zmäknutý sa potom servíruje na tanier. Spolu so syrom sa podávajú rôzne tradičné prílohy - zemiaky, uhorky, nakladané cibuľky, sušené alebo údené mäso, paprika, cibuľa, rajčina, šampiňóny a pod.
Fudžiwara

Fudžiwara bol významný rod japonskej šľachty, ktorý sa k moci dostal v období Heian a postupne sa prepracoval až k dominantnému postaveniu. Pôvod odvodzovali od Kamatariho Nakatomiho (614 – 669), ktorý slúžil cisárovi Tenčimu. Ten mu krátko pred smrťou udelil meno Fudžiwara. Povinnosťou rodu Fudžiwara bolo vykonávanie kultových funkcií na cisárskom dvore. Postavenie tejto rodiny upevnil Fuhito Fudžiwara (659 – 720).
Okrem rituálnych povinností religiózneho charakteru sa členovia rodu Fudžiwara uplatňovali aj v zákonodarstve. Svoju moc budovali rozširovaním majetkov a pôdy po celom vtedajšom Japonsku a manželskými zväzkami s cisárskym rodom. Zložité príbuzenské vzťahy s cisárskou rodinou im umožňovali prístup k najvýznamnejším funkciám pri dvore. Rod v neskoršom období Fudžiwara získal takmer neobmedzenú moc a kontroloval dvorné a štátne záležitosti z pozície regentov cisára. Tento post obsadzovali dedične. Napriek obrovskej moci sa o získanie cisárskeho trónu nikdy nepokúsili. Vrchol ich moci bolo obdobie 10. a 1. pol. 11. stor., kedy vládli Mičinaga Fudžiwara (966 – 1028) a jeho syn Jorimiči Fudžiwara (990 – 1074).
Take That

Stručná história

V roku 1989 sa hudobný manažér Nigel Martin-Smith rozhodol sformovať britskú chlapčenskú spevácku skupinu, s ktorou by sa pokúsil dosiahnuť na hudobnom trhu komerčný úspech podľa vzoru americkej speváckej formácie New Kids On The Block. Gary Barlow a Mark Owen prišli zo skupiny Cutest Crush, Howard Donald a Jason Orange predtým pôsobili v kapele Street Band. Piaty člen formácie, vtedy šestnásťročný Robbie Wiliams sa do skupiny dostal po konkurze ako posledný. Sformovanej pätici spevákov sa s ich prvými singlami „Love“, „Promises“, či „Once You've Tasted Love“ presadiť v rebríčkoch výraznejšie nedarilo.
Prelom v hudobnej kariére zostavy nastal po vydaní nahrávky coververzie piesne zo 70. rokov od americkej R&B kapely Tavares s názvom „It Only Takes A Minute“, ktorá sa dostala na siedme miesto v Spojenom kráľovstve. Po tomto singli nasledovali ďalšie: „I Found Heaven“, balada „A Million Love Songs“, či ďalšia coveverzia disko hitu s názvom „Could It Be Magic“. Svoj debutový album Take That s názvom Take That & Party vydali v roku 1992. Postupne nasledovala séria britských hitparádových jednotiek: „Pray" (1993), „Relight My Fire" (1993, so speváčkou Lulu), „Babe" (1993), „Everything Changes" (1994), „Back For Good" (1995), „Never Forget" (1995) a „How Deep Is Your Love" (1996, coververzia skladby Bee Gees). Zlom v histórii formácie nastal v júli 1995, po odchode Williamsa.
Medzi rokmi 1990 až 1996 Take That dominovali v britských hudobných rebríčkoch a predali viac ako 25 miliónov hudobných nosičov. V tomto období mali dva najpredávanejšie hudobné albumy desaťročia Everything Changes (nominovaný v roku 1994 na cenu Mercury) a kompiláciu Greatest Hits z roku 1996. Po vydaní tejto kompilácie sa skupina oficiálne rozpadla.
Po rozpade sa väčšina bývalých členov predstavila so svojimi sólovými projektami: Mark Owen debutoval albumom Green Man (1996). Barlow v tom istom roku albumom Open Road. V roku 1997 vydal album aj Robbie Williams (Life Thru A Lens), presadil sa aj v roku 1998 hitom „Millenium" a albumom I´ve Been Expecting.
V roku 2005 formácii Take That vyšiel 14. septembra 2005 výberový album singlov a nevydaných piesní Never Forget - The Ultimate Collection. Po obnovení účinkovania roku 2006 oznámila skupina Take That zahájenie koncertného turné s názvom The Ultimate Tour a vydala po desiatich rokoch nový štúdiový album Beautiful World. V roku 2008 vyšiel obnovenej formácii druhý album s názvom The Circus a na 30. novembra 2009 bolo hudobným vydavateľstvom Polydor ohlásené plánované vydanie ich prvého koncertného albumu z turné The Circus s názvom The Greatest Day.
Barlow a Williams vydali 7. júla 2010 spoločný singel s názvom Shame. Tento singel je ich prvá spoločná nahrávka od roku 1995. Pieseň sa dostala na druhé miesto v britskej singlovej hitparáde a aj v ostatnej Európe dosiahla veľký úspech.
15. júla 2010 Robbie Williams oznámil, že sa vracia ku kapele a 8. novembra im vyšiel prvý singel The Flood z ich nového albumu, ktorý vydali 15. novembra 2010. Kapela ohlásila aj spoločné turné Progress Live 2011 , ktoré má začať budúci rok v máji.
Pauline (speváčka)

Biografia

Na klavíri začala hrať, keď mala 5 rokov. V 12-tich, začala navštevovať konzervatórium v Lille, kde jej učiteľ klavíra, David Masson, prednášal jeho túžby; neskôr sa pripravovala na Diplôme d'études musicales, ktorý dostala v 15-tich rokoch. Spolupracovala a písala niektoré texty s Martinom Rappeneauom, Lénou Ka, Jean-Lucom Léonardonom, Jean-Philippeom Argentom, Alexandreom Tanguyom a Françoisom Welgrynom. Allô le monde, jej prvý album, vyšiel 1. októbra 2007 vo vydavateľstve EMI,.Od veľkého koncertu organizovaného na Champ de Mars pri príležitosti osláv francúzskeho národného sviatku 14. júla, Pauline, vtedy 20-ročná, zaspievala svoju pieseň „Allô le monde“ (franc. Haló, svet) pred 500 000 ľuďmi. Na konci roka jej má vyjsť nový singel „C'est pas toi qui m'auras“ z albumu Allô le monde.
Európska cesta 30

Priebeh

E30 začína v írskom Corku, odtiaľ pokračuje cez Wexford do Spojeného kráľovstva do mesta Fishguard vo Walese, cez Londýn do mesta Felixstowe. E30 pokračuje ďalej po prieplave do Holandska a cez mestá Haag, Utrecht, Hengelo a Nordhorn do Nemecka. Tu pokračuje cez Osnabrück, Hannover a Berlín, pokračuje do Poľska cez mestá Poznaň a Varšava, v Bielorusku cez Minsk do ruskej Moskvy a odtiaľ ďalej po M5 cez mestá Samara a Ufa do Omsku.
Na E30 sa ďalej napájajú M51, M55, Amur a M60, čím sa vytvára cestné spojenie z Corku do Vladivostoku s dĺžkou viac ako 12 000 km.
Pont au Change

Pont au Change (Zmenárenský most) je most v Paríži cez rieku Seinu. Spája ostrov Cité pri justičnom paláci a Conciergerie (Boulevard du Palais) a pravý breh pri divadle Châtelet (Boulevard de Sébastopol). Leží na hranici medzi 1. a 4. obvodom.

Dejiny

Prvý most bol v týchto miestach postavený už v 9. storočí za panovania Karola II. Holého. Nazýval sa Grand-Pont (Veľký most) pre odlíšenie od Petit-Pont (Malého mosta), ktorý viedol cez menšie rameno rieky. Svoje súčasné meno získal podľa toho, že na moste sídlili prví makléri nazývaní courratiers de change. Okrem nich tu mali obchody i zlatníci a klenotníci, takže most bol tak zastavaný, že z neho nebolo vidieť na Seinu. Most bol zničený požiarom v roku 1621 a v rokoch 1639 – 1647 postavený ako kamenný so siedmimi oblúkmi. V tej dobe bol najdlhším mostom v Paríži. Domy, ktoré na ňom stáli, boli zbúrané v roku 1786. Aj tento most bol zbúraný a v rokoch 1858 – 1860 za vlády Napoleona III. nahradený súčasnou stavbou.

Architektúra

Most je murovaný s tromi oblúkmi, dlhý 103 a široký 30 metrov.
Jozef Miklóši

Životopis

Maliar kostolov z Banskej Bystrice-Radvane. Pôsobil na rôznych miestach po Slovensku.
Ravenarium

História

Zakladajúcimi členmi boli Peter Fedorčák alias Feďa (gitara, spev) a Andrej Máte alias Ajo (bicie), neskôr sa k nim pridali Matúš Dóša (basgitara), a gitaristi Luboš Šmidák a Peter Kovár.
Kapela nahrala v roku 1999 prvé demo s rovnomenným názvom Ravenarium a absolvovala množstvo koncertov po celom Slovensku.
Ďalší a zatiaľ posledný počin prišiel na svet v roku 2002 s názvom Sounds for a dying Age, kde kapela zaujala neuveriteľnou melodikou, rýchlosťou, dynamikou, množstvom nápadov a v neposlednom rade experimentovaním prekračujúcim hranice metalových štýlov.
Skupinu opustil v roku 2003 Luboš, Peťo aj Andrej, po následných personálnych obmenách vystupovala kapela s bubeníkom skupiny Craniotomy, menovite Lukáš Šiška alias Šuška, pridal sa gitarista Juraj Ivaško a koncertne ešte chvíľu potiahol aj basák Matúš. Tí ale taktiež pomaly z kapely odišli.
Rozpad nebol ohlásený, no jediný zostávajúci člen Feďa vyhlásil, že kapela je zmrazená a priebežne individuálne dával do kopy nový materiál. V roku 2011 prijal pozvanie za bicie Juraj Bajzík alias Pegas, vtedy hrajúci s bandou Based on Greed a na basgitaru prišiel Milan Šagát alias Sargon, z vtedy rozpadnutej kapely The Crypt. Ako druhého gitaristu Feďa oslovil Peťa Kovára a ten sa do kapely vrátil. Reunion sa pomaly pripravoval, avšak Pegas dostal možnosť odísť pracovať a žiť do zahraničia a tak kapelu opustil. Kapela aj bez bubeníka pripravovala a nacvičovala materiál, a až začiatkom roku 2014 sa ku kapele pripojil bubeník Lukáš Michálek alias Tuky. Na poste gitaristu sa ešte udiala výmena aj v roku 2015, kedy Peťa Kovára vystriedal za gitarou Peter Nagy alias Anguis zo skupiny Vortex Unit, na basovom poste začiatkom roka 2017 Sargona zastúpil Martin Vacula alias Vaco z Bratislavskej deathmetalovej bandy Abort to be born. Posledná personálna úprava prišla v decembri 2018, kedy sa do kapely vracia Luboš, keďže Peter Nagy sa chystá naplno venovať Vortex Unit, každopádne nový album ešte bude nahratý v pôvodnej zostave.
Návrat havraniarov na pódium sa udial vo februári 2016 v Bratislavskom Randal klube. Videá z koncertu s profi zvukom boli zverejňované priebežne na kanáloch kapely.
V lete 2016 kapela začala nahrávať demo studio session „BiggTime“ a v roku 2017 ho zverejnila na internete.
Ravenarium je momentálne plne aktívna kapela, má nacvičené aj staršie známejšie skladby pre koncertné účely, no sústreďuje sa predovšetkým na nový materiál, ktorý sa aktuálne zahráva v štúdiu.
Talestes

Talestes alebo Talestés (starogr. Ταλέστης – Talestés) bol grécky sochár v 2. storočí pred Kr.
Talestes, zrejme syn a žiak sochára Artemidóra z Týru a brat sochárov Charmolaa a Ménodota, bol činný v 2. stor. pred Kr. Svedectvo o jeho sochárskej činnosti nám poskytol nález jeho menom signovaného podstavca zo sôch v archeologickej lokalite starogréckeho mesta Halikarnas (v tomto meste pracoval aj jeho otec). Z poškodeného nápisu je zrejmé, že podstavec bol kedysi základňou sôch dvoch významných osôb mesta. Jeho poškodený nápis niektorí znalci (napr. nemecký klasický archeológ Gustav Hirschfeld) podľa typu písma (epigrafických znakov) datujú do 1. stor. pred Kr. Ak majú pravdu, v tom prípade tu ide o ďalšieho potomka tejto rodiny sochárov, ktorých činnosť dokumentovali na ostrove Rodos a na pobreží Malej Ázie.
Romazières

Poloha

Obec má rozlohu 8,7 km². Najvyšší bod je položený 144 m n. m. a najnižší bod 104 m n. m.

Obyvateľstvo

Počet obyvateľov obce je 70 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Izobarický dej

Izobarický dej je termodynamický dej, pri ktorom sa nemení tlak termodynamickej sústavy. Pri izobarickom deji je teda , teda .

Izobara

Závislosť tlaku na objeme pri izobarickom deji je v p-V diagrame vyjadrená priamkou rovnobežnou s osou V, ktorá sa nazýva izobara.
Ráztoky (dolina)

Ráztoky alebo Ráztoka je dolina vo východnej časti Nízkych Tatier, ktorá sa nazýva Kráľovohoľské Tatry.
Je to juhozápadná vetva doliny Ipoltica. Preteká ňou potok Ipoltica a vedie ňou žlto-značkovaný chodník od vodnej nádrže Čierny Váh cez sedlo Priehyba (1 190 m n. m.) do Heľpy. V hornej časti sa vetví na Hoškovú a Driečnu dolinu.
Aubie-et-Espessas

Poloha

Obec má rozlohu 7,55 km². Najvyšší bod je položený 56 m n. m. a najnižší bod 14 m n. m.

Obyvateľstvo

Počet obyvateľov obce je 1 165 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pommiers (Loire)

Poloha

Obec má rozlohu 23,84 km². Najvyšší bod je položený 408 m n. m. a najnižší bod 318 m n. m.

Obyvateľstvo

Počet obyvateľov obce je 372 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Bresson (Gard)

Poloha

Obec má rozlohu 8,4 km². Najvyšší bod je položený 708 m n. m. a najnižší bod 229 m n. m.

Obyvateľstvo

Počet obyvateľov obce je 60 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Samuran

Poloha

Obec má rozlohu 2,55 km². Najvyšší bod je položený 1 044 m n. m. a najnižší bod 546 m n. m.

Obyvateľstvo

Počet obyvateľov obce je 20 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Walter Sydney Adams

Životopis

Bol riaditeľom observatória na hore Mount Wilson (1923-1946). Je známy predovšetkým svojim skúmaním spektrálnej charakteristiky hviezd: napríklad sa mu podarilo dokázať, že Síriov sprievodca je biely trpaslík; spolu s Theodore Dunhamom objavil vysokú koncentráciu oxidu uhličitého v atmosfére Venuše.
USS Philippines (CB-4)

USS Philippines (CB-4) bol nikdy nepostavený bojový krížnik triedy Alaska USA. Rozhodnutie o stavbe bolo zapríčinené obavami USA z nasadenia podobných typov Japonskom, k ničeniu konvojov USA.